钦定古今图书集成/明伦汇编/氏族典/第204卷 > 高勋
## 钦定古今图书集成/明伦汇编/氏族典/第204卷 > 高勋

按《辽史高勋传》：“勋字鼎臣，晋北平王信。”之子。性通
敏，仕晋为阁门使。会同九年来降。太宗入汴，授四方
馆使。好结权贵，能服勤，大臣，多推誉之。天禄间，为枢
密使，总汉军事。五年，刘崇遣使来求封册，诏勋册崇
为大汉神武皇帝。应历初，封赵王，出为上京留守，寻
移南京。十七年，宋略地益津关，勋击败之，知南院枢
密使。景宗即位，以定策功，进王秦。保宁中，迁南院枢
密使。以毒药馈驸马都尉萧啜里，事觉，流铜州。寻又
谋害尚书令萧思温，诏狱诛之，没其产，皆赐思温家。